Επίθεση από κατοίκους δέχτηκαν οικογένειες προσφύγων στα Βίλια.

Λίγη ώρα μετά την άφιξή τους σε ξενοδοχείο που έχει μισθώσει ο Διεθνής Οργανισμός Μετανάστευσης, οι περίπου 20 οικογένειες που φιλοξενούνται, δέχτηκαν επίθεση.

Κάτοικοι πέταξαν πέτρες σπάζοντας την τζαμαρία της εισόδου ενώ έριξαν και κροτίδες προς τα δωμάτια, χωρίς να διστάσουν να χτυπήσουν ακόμα και μικρά παιδιά. Ο πατέρας δύο μικρών κοριτσιών που ήταν ανάμεσα στους μετανάστες που δέχθηκαν την επίθεση, κατήγγειλε ότι ντόπιοι τον χτύπησαν χρησιμοποιώντας έναν πυροσβεστήρα, σπάζοντας την πόρτα του δωματίου τους.

Ο ίδιος άνδρας λέει πως οι δράστες χτύπησαν και τα δύο μικρά κορίτσια του στο κεφάλι, τα κλώτσησαν και τα έβρισαν.

Οι Αρχές διεξάγουν προανάκριση για το αδίκημα της παραβίασης ασύλου.